છેલ્લા ૩૦ વર્ષથી પોલીસની રહેમનજર નીચે બેખોફ કરોડોનો જુગાર રમાડનાર જુગારધામના સંચાલક મુળજી કલાલ(પટેલ)ના જુગારધામમાં આંકડા લખવાનું કામ કરતાં ભીખાજી રાઠોડ નામના કર્મીને મુળજી, તેના પુત્રો અને મુળજીના ભાગીદારોએ ગત મહિને પીરાજી રપ લાખ જીતી ગયા એ બદલ અહ્ય ત્રાસ તેમજ જાનથી મારી નાંખવાની ધમકીઓ આપતા બે દિવસ અગાઉ ભીખાજીએ ઝેરી દવા ગટગટાવી જીવન ટુંકાવાના પ્રયાસ કર્યા બાદ તેને હિંમતનગર સિવિલમાં સારવાર અર્થે ખસેડવામાં આવ્યો હતો, જ્યાં એક્ઝયુકેટીવ મેજીસ્ટ્રેટ મામલતદારએ તેનું મરણોન્મુખ નિવેદન લીધું હતુ, તેમ છતા બી ડિવીઝન પીએસઆઈ એચ. કે. બિહોલા આ કેસમાં ભીનું સંકેલી દેવાના મુડમાં હોય તેમ હજુ સુધી આ પ્રકરણમાં આત્મહત્યાના પ્રયાસ માટે દુષ્પ્રેરણ કરવાનો પણ ગુનો નહિં નોંધીને શંકાની દાયરામાં આવી ગયા હોવાની ચર્ચા સમગ્ર પોલીસ બેડા અને શહેરમાં થઈ રહી છે.